Document ID: 32011R1010

REGOLAMENT TA' IMPLIMENTAZZJONI TAL-KUMMISSJONI (UE) Nru 1010/2011
tat-12 ta’ Ottubru 2011
li jistipula perċentwali ta’ aċċettazzjoni għall-ħruġ ta’ liċenzji tal-esportazzjoni, li jirrifjuta applikazzjonijiet għal liċenzji tal-esportazzjoni u li jissospendi t-tressiq tal-applikazzjonijiet għal liċenzji tal-esportazzjoni għal zokkor u l-isoglukożju ’il barra mill-kwota
IL-KUMMISSJONI TAL-UNJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
Wara li kkunsidrat ir-Regolament tal-Kummissjoni (KE) Nru 951/2006 tat-30 ta’ Ġunju 2006 li jistipula regoli dettaljati għall-implimentazzjoni tar-Regolament tal-Kunsill (KE) Nru 318/2006 f'dak li għandu x'jaqsam mal-kummerċ ma' pajjiżi terzi fis-settur taz-zokkor (2), u b'mod partikolari l-Artikolu 7e flimkien mal-Artikolu 9(1) tiegħu,
Billi:
(1)
Skont l-Artikolu 61, l-ewwel subparagrafu, il-punt (d), tar-Regolament (KE) Nru 1234/2007, iz-zokkor prodott matul is-sena tas-suq u bi qbiż tal-kwota msemmija fl-Artikolu 56 ta’ dak ir-Regolament jista’ jiġi esportat biss fil-limitu kwantitattiv stipulat mill-Kummisjoni.
(2)
Ir-Regolament Implimentazzjoni tal-Kummissjoni (UE) Nru 372/2011 tal-15 ta' April 2011 li jiffissa l-limitu kwantitattiv għall-esportazzjonijiet taz-zokkor u l-isoglukożju lil hinn mill-kwota sa tmiem is-sena tas-suq 2011/2012 (3) jistipula l-limiti msemmija hawn fuq. Dan ir-Regolament japplika biss mill-1 ta’ Jannar 2012 u għalhekk il-limitu kwantitattiv għall-esportazzjonijiet taz-zokkor u l-isoglukożju ’il barra mill-kwota sa tmiem is-sena tas-suq 2011/2012 ser jibda jgħodd biss minn din id-data.
(3)
Għas-sena tas-suq 2011/2012 għandu għalhekk jiġi stipulat perċentwali ta’ aċċettazzjoni ta’ żero għall-kwantitajiet li l-applikazzjoni għalihom saret bejn it-3 ta’ Ottubru 2011 u s-7 ta’ Ottubru 2011 u t-tressiq tal-applikazzjoniet għal liċenzji tal-esportazzjoni taz-zokkor u l-isoglukożju għandu jieqaf. Għas-sena tas-suq 2011/2012 l-applikazzjonijiet kollha għal liċenzji tal-esportazzjoni taz-zokkor u l-isoglukożju li tressqu fl-10, 11, 12, 13, u 14 ta' Ottubru 2011 għandhom għalhekk jiġu rrifjutati.
ADOTTAT DAN IR-REGOLAMENT:
Artikolu 1
1. Għas-sena tas-suq 2011/2012 l-liċenzji tal-esportazzjoni ’l barra mill-kwoti taz-zokkor u l-isoglukożju li l-applikazzjonijiet għalihom tressqu bejn it-3 ta’ Ottubru 2011 u s-7 ta’ Ottubru 2011, għandhom jinħarġulhom il-liċenzji għall-kwantitajiet mitluba, multiplikati b'perċentwali ta’ aċċettazzjoni ta’ 0 %.
2. Għas-sena tas-suq 2011/2012 l-applikazzjonijiet għal liċenzji tal-esportazzjoni taz-zokkor u l-isoglukożju ’il barra mill-kwota li tressqu fl-10, 11, 12, 13, u 14 ta' Ottubru 2011 qiegħdin jiġu rrifjutati.
3. Għas-sena tas-suq 2011/2012 t-tressiq tal-applikazzjonijiet għal liċenzji tal-esportazzjoni taz-zokkor u l-isoglukożju ’il barra mill-kwota għandu jieqaf għall-perjodu bejn is-17 ta' Ottubru 2011 u t-31 ta' Diċembru 2011.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-12 ta’ Ottubru 2011.

Labels: 3
17